**** Petre STOICA Sfaturi pentru cel invadat de lăcuste Coboară în fîntînă nu zăbovi însă prea mult în răcoarea oglinzilor la secretele întîlniri ale grădinarilor pune-ți mustăți de mărar existența noastră în Balcani are o mulțime de aspecte agreabile adună cu fărașul acest imens morman de poeme cu elitre uscate citește calendarul bunicii apoi studiază pe îndelete probleme ecologice arma ta de apărare să rămînă doar asprimea glaspapirului tradițional treci cu tăvălugul peste deșertul cifrelor brusc îngrețoșate trist fiind ia aminte la felul în care alaunul se topește pe limbă cenușa păsărilor așeaz-o cu pioșenie în cana albastră a copilăriei întrucît în lume mai există metafizică învață să stai pe vine o roată de moară tăinuiește în inima ei durerea albului înserat irepetabilul se perpetuează prin vertiginoasa coborîre pe versant fii o insulă de trandafiri în această defrișare absolut scîrboasă tandra ta întîlnire cu diavolul aibă loc după înmuiatul rufelor și în cazul că toate îți ies anapoda încalecă măgarul și pleacă.